Ներկայացումը պատմություն է գրագետ, բայց չափազանց վախկոտ ու բարի մի մկնիկի մասին, ում անունն է Կրիսպի: Նա ապրում է մի տան ձեղնահարկում և մշտական ահ ու սարսափի մեջ է: Եվ ահա մի օր նա որոշում է իր գիտելիքների շնորհիվ ստեղծել այնպիսի մի հրաշագործ լուծույթ՝ էլիքսիր, որը նրան կդարձնի քաջ ու անվախ: Հետագա գործողությունների ընթացքում Կրիսպի մկնիկին ընկերակցում են աղավնի Գուլյան և «խիզախ ծովահեն» թութակ Չիկոն: Վերջինս փորձում է մկնիկին համարձակ դարձնել գանձեր որոնելու արկածներով լի իր առաջարկով: Գուլյան և Չիկոն տարբեր հետաքրքիր իրավիճակներ են հորինում մկնիկի համար և, ի վերջո, բոլորը միասին գտնում են իսկական գանձը: Իսկ թե ի՞նչ գանձ են գտնում նրանք, սիրելի փոքրիկներ և հարգարժան ծնողներ, դուք կիմանաք ներկայացման ընթացքում: